
​Izvor cristalin

Izvor cristalin, cuprinde-mă iarăși,

mai năpădește-ți încă o dată iubirea,

vino în tandem cu valuri, noaptea,

și sugrumă-mă cu căldură acuși...

Mi-am încercat speranța până am nimicit-o,

am luptat neîncetat să găsesc o scăpare,

dar am fost inundată, mult prea tare,

de marea ce ne-a răsturnat barca, iat-o!

Încă și acum o văd cum s-a îndreptat,

cu atâta putere, cum ne-a izbit!

Iar acum, grija ți-o poartă stelele-n mit,

în pași cu luna și cu soarele plecat.

Izvor cristalin, nu uita să te iubești,

să zâmbești și să continui să strălucești.

Iartă-mă dacă te-am rănit, dar...

amândoi știam că va veni acest moment.

​​​​Iubire, îngheață-mă...

Spune-mi, iubire, cu glas puternic,

ce trebuie să fac să fiu iar mic,

să n-am probleme existențiale

într-o lume iluzorie fără de petale.

Iartă-mă, iubire, în cântec încet...

sper să-l auzi, precum Monet,

să-l poți simți în pictura norilor,

ce s-au așternut umili în cor.

Omoară-mă, iubire, cu voci calde,

cu dragoste până-n ale tale ode,

căci totul s-a răstignit în picioare,

în trup și suflet fără pic de culoare.

​​​​Trecut, prezent si viitor

Privim odios printre rămășițe,

printre sentimente, în esențe,

căutăm iubiri trecătoare, nedeslușite

și ne amăgim spre a trece mai departe.

Frica devenise o statuetă drept prefix,

dar noi o vedeam precum o ființă fără sufix,

când totul ar fi trebuit să fie posibil,

știam că n-ar fi fost momentul vizibil.

Trecut, prezent și viitor mă plimb cu ele,

îngânată de mult uitatele stele,

pe care le priveam noaptea cu zâmbete,

doar vor dăinui etern aceste sentimente...

​​​​Straturi

Copilărie, adolescență, pubertate,

maturizare, viață de adult,

strat cu strat am ajuns spre un nimic!

Sunt doar o particulă de praf, un incult,

ce nu știe nici măcar cum să se comporte.

Mă aflu stingher în al cincilea strat, 

dar mă simt atât de nesemnificativ,

atât de perpetuat în ochii iubitei,

ce mă destramă-n atomi intuitiv

să vadă din ce sunt construit sau legat.

În ceas de octombrie, eu mă scufund

din ce în ce mai tare în straturile toamnei,

în melancolia și tristețea, ce se revarsă,

precum cascada din interiorul ei,

a celei ce m-a făcut să mă inund.

Și cu o teamă în sufletul aprig,

îi declar dragostea mea printr-o scrisoare,

sperând că zâmbetul va înflori mereu

nu doar când ne aflăm în închisoare

sau când afară este atât de frig.

​​​​Chei fermecate

În spatele lemnului putred din anticariat

se ascund după rumegușul de pe tocul ușii

două chei fermecate de lanțul vieții

și scurtate de fumul lacătelor de nelepădat.

Pe pervazul ponosit sunt legate cu lacrimi

mâinile îndrăgostiților de pe alte tărâmuri,

așteptând fericirea să vină cu săruturi

pentru a le arăta calea spre cheii inimii.

Chei fermecate, lacăte fără chei,

aruncate peste podurile lumii, legate,

sau ascunse prin crăpăturile Pământului,

păstrați-mi dragostea eternă asupra lui.

​​​​Pinguinul valet

Între patru pereți înghețați,

observat de mii de încuiați,

de oameni fără suflet 

șade un pinguin drept valet.

El mulțumește pe toată lumea,

iar drept răsplată primește o stea,

pe panoul din fața închisorii

dintre lumea celor morți și vii.

Pinguinul valet suportă ororile,

de a fi privit și mărginit agale

de viața ce i se cuvine 

alături de rudele sale bune.

​​​​Asteroizi și meteoriți

Pe plai de căpătâi

pe cenușa celui dintâi

scrum a negurii poveste

din turnul de regrete.

Pe rândul celor morți

stau cu o candelă-n colț,

privindu-mi destinul muribund,

cum zboară spre ce mă inund.

Cu agheasma vântului vechi

mă trezesc ochi în ochi,

cu lumina difuză mă înec,

în cuvinte grele, mult prea sec.

Uite cum plec din lume

să cad precum orice dame,

comete sau stele căzătoare,

asteroizi și meteoriți sub soare.​​​

​Străin

Un neica nimeni înconjurat de dor,

pierdut în textele sedate de amor,

refuz răspunsul chemării tale,

căci sunt doar un străin fără petale.

Un trandafir ofilit de soare, o partitură,

răscolită de tumultul sunetelor de vioară,

ce stă și așteaptă amurgul într-un alt ținut

ca să-ți audă vocea măcar pentru un minut.

Străin pe plaiurile de luptă, iubit schimbat,

în a ta minte emotivă, lucidă-n iertat,

stai și așteaptă-mă-n punctul culminant,

în nuvele, povești sau basme fără accent.

